
La Junta de Govern Local, en sessió celebrada el 18 de març de 2021, ha aprovat la següent convocatòria de subvencions per al foment de la rehabilitació d’edificis vinculats a noves activitats econòmiques al nuclil antic de Calonge:


CONVOCATÒRIA DE SUBVENCIONS PER AL FOMENT DE LA REHABILITACIÓ D'EDIFICIS VINCULATS A NOVES ACTIVITATS ECONÒMIQUES AL NUCLI ANTIC DE CALONGE
PER A L’EXERCICI 2021

1. Beneficiaris

Poden ser beneficiaris de les subvencions:
a) Les persones físiques o jurídiques que promoguin alguna de les actuacions subvencionables que determina l’article 2 de les bases que regulen l’atorgament de les subvencions o siguin propietàries d’un edifici o part del mateix que sigui objecte d’alguna d’aquestes actuacions.

Per ser beneficiari hauran de donar compliment als següents requisits :

i. Estar al corrent de pagament de les seves obligacions tributàries amb l’administració estatal, autonòmica i amb l’Ajuntament (Aquest requisit ha de complir-se des de la data de presentació de la
sol·licitud fins a la data del pagament de la subvenció, en el seu cas) i amb la Seguretat Social.

ii. No trobar-se incloses en cap de les circumstàncies recollides en l'article 13.2 i 13.3 de la Llei 38/2003, de 17 de novembre, General de Subvencions, i en particular, estar al corrent en el compliment de les seves obligacions tributàries amb la Hisenda estatal (AEAT) i amb la Tresoreria General de la Seguretat Social (TGSS). Aquest requisit ha de complir-se des de la data de presentació de la sol·licitud fins a la data del pagament de la subvenció, en el seu cas.

iii. Haver justificat qualsevol subvenció que li hagi estat concedida amb anterioritat per l'Ajuntament de Calonge i Sant Antoni, sempre que hagi finalitzat el corresponent termini de justificació.

1. Objecte

Són subvencionables les actuacions que, en matèria de foment de la rehabilitació d’edificis, són susceptibles de rebre subvencions, i determinar les condicions requisits per accedir-hi, així com el procediment per a la seva sol·licitud, tramitació, concessió, cobrament i justificació, amb la finalitat de fomentar la seva conservació i la promoció de les activitats econòmiques associades.

Són actuacions subvencionables aquelles que es realitzin en edificis, ja siguin residencials o d’altres usos, i que consisteixin en la seva reforma, rehabilitació, millora dels acabats, renovació, millora i/o modernització de les instal·lacions, millora del condicionament tèrmic incorporació d’elements d’eficiència energètica, supressió de barreres arquitectòniques, o qualsevol altra anàloga, sempre i quan l’actuació estigui associada a l’obertura d’una nova activitat econòmica al nucli antic de Calonge, en les condicions establertes en aquestes bases.

La concessió d’aquests subvencions s’efectua en règim de concurrència competitiva.

1. Bases reguladores

El BOP de Girona número 39, de 26 de febrer de 2021 publica l’edicte de l’aprovació definitiva
de les bases específiques que regulen la concessió d’aquestes subvencions.

1. Crèdits pressupostaris i quantia màxima de subvenció

El crèdit màxim a distribuir en aquesta convocatòria totalitza la xifra de 80.000 euros, que es finançarà amb càrrec a l’aplicació pressupostària 51.1522.78000.01 del pressupost de l’exercici 2021.

Conforme el que estableix l’article 11 de les bases reguladores d’aquests subvencions, l’import de subvenció no podrà excedir en cap cas la quantia de 60.000 euros per immoble.

1. Requisits que han de complir els beneficiaris i documentació que han d’aportar

D’acord amb els articles 5. 7 ,8 i 15 de les bases específiques que regulen la concessió d’aquestes subvencions.

1. Criteris de valoració de les sol·licituds

D’acord amb l’article 13 de les bases específiques que regulen la concessió d’aquestes subvencions.

1. Termini de presentació de les sol·licituds

La sol·licitud de subvenció s’haurà de presentar en el termini màxim de 1 mes, a comptar del dia següent a la darrera publicació a la Base de Datos Nacional de Subvenciones, al BOPG i a la seu electrònica de l’Ajuntament.

1. Òrgans competents per a la instrucció i resolució del procediment

Les sol·licituds seran avaluades per part del Cap de la Unitat d’Urbanisme i Obres que emetrà el corresponent informe amb la proposta de concessió als beneficiaris.

L’òrgan competent per a la concessió i, en el seu cas, denegació de les subvencions serà la Junta de Govern Local.

La resolució final es comunicarà mitjançant notificació al sol·licitant de la subvenció d'acord amb el que estableixen la Llei 39/2015, d'1 d'octubre, del procediment administratiu comú de les administracions públiques i els articles 56 i 57 de la Llei 26/2010, de 3 d'agost, de règim jurídic i de procediment de les administracions públiques de Catalunya.

Contra la resolució de l’òrgan, que posa fi a la via administrativa, procedirà interposar recurs contenciós administratiu davant el Jutjat Contenciós Administratiu de Girona, en el termini de dos mesos a comptar des del dia següent al de la seva notificació.

Alternativament i de forma potestativa, es podrà interposar recurs de reposició davant el mateix òrgan que l’ha dictat, en el termini d’un mes a comptar des del dia següent al de la seva notificació.

1. Publicitat de la convocatòria

La present convocatòria es publicarà a la Base de Datos Nacional de Subvenciones, al BOPG i a la seu electrònica de l’Ajuntament de Calonge i Sant Antoni.

Calonge i Sant Antoni, a la data de la signatura electrònica

L’alcalde
Jordi Soler i Casals

